BEGRUNDELSE

Den interinstitutionelle aftale af 17. maj 2006 giver mulighed for at anvende Den Europæiske Unions Solidaritetsfond inden for et årligt loft på 1 mia. EUR ud over de beløb, som er afsat til de relevante udgiftsområder i den finansielle ramme. Betingelserne for at få tilskud fra fonden er beskrevet i Rådets forordning (EF) nr. 2012/2002.

På grundlag af Rumæniens ansøgning om tilskud fra fonden i forbindelse med tørke og skovbrande i sommeren 2012 samt Tysklands, Østrigs og Tjekkiets ansøgninger i forbindelse med oversvømmelser i maj og juni 2013 beregnes tilskuddet fra fonden som følger på grundlag af de anslåede samlede skader:

(i EUR) Katastrofe Direkte skader Tærskel

(i mio. €) Omkostninger ved de tilskudsberettigede tiltag i alt Beløb baseret på 2,5 % Beløb baseret

på 6 % Foreslået

tilskud i alt Rumænien

tørke 806 724 312 735 487 2 475 689 18 387 175 4 274 239 2 475 689 Tyskland

oversvømmelser 8 153 500 000 3 678 755 3 289 400 000 91 968 875 268 484 700 360 453 575 Østrig

oversvømmelser 866 462 000 1 798 112 350 334 000 21 661 550 - 21 661 550 Tjekkiet oversvømmelser 637 131 000 871 618 416 368 000 15 928 275 - 15 928 275 I ALT 400 519 089

Efter en gennemgang af ansøgningerne og under hensyntagen til den maksimale grænse for tilskud fra fonden samt mulighederne for omfordeling af bevillinger til det udgiftsområde, hvor de ekstra udgifter skal afholdes, foreslår Kommissionen at overføre i alt 400 519 089 EUR fra Den Europæiske Unions Solidaritetsfond til udgiftsområde 3b i den finansielle ramme.

Med fremlæggelsen af dette forslag om anvendelse af fonden indleder Kommissionen den forenklede trepartsprocedure, jf. punkt 26 i den interinstitutionelle aftale af 17. maj 2006, for at sikre, at budgetmyndighedens to parter er enige i, at det er nødvendigt at anvende fonden, og at de kan tilslutte sig beløbets størrelse. Kommissionen opfordrer begge budgetmyndighedens parter til hver især at underrette den anden part og Kommissionen om deres intentioner.

Hvis en af budgetmyndighedens to parter ikke kan give sin tilslutning, indkaldes der til et formelt trepartsmøde.

Kommissionen vil i overensstemmelse med punkt 26 i den interinstitutionelle aftale af 17. maj 2006 fremlægge et forslag til ændringsbudget (FÆB) med henblik på at opføre de pågældende forpligtelses- og betalingsbevillinger på 2013-budgettet.

Forslag til

EUROPA-PARLAMENTETS OG RÅDETS AFGØRELSE

om anvendelse af EU's Solidaritetsfond

EUROPA-PARLAMENTET OG RÅDET FOR DEN EUROPÆISKE UNION HAR —

under henvisning til den interinstitutionelle aftale af 17. maj 2006 mellem Europa-Parlamentet, Rådet og Kommissionen om budgetdisciplin og forsvarlig økonomisk forvaltning, særlig punkt 26,

under henvisning til Rådets forordning (EF) nr. 2012/2002 af 11. november 2002 om oprettelse af Den Europæiske Unions Solidaritetsfond,

under henvisning til forslag fra Kommissionen, og

ud fra følgende betragtninger:

(1)Den Europæiske Union har oprettet Den Europæiske Unions Solidaritetsfond ("fonden") for at udvise solidaritet med befolkningen i katastroferamte regioner.

(2)Den interinstitutionelle aftale af 17. maj 2006 giver mulighed for at anvende fonden inden for et årligt loft på 1 mia. EUR.

(3)Forordning (EF) nr. 2012/2002 indeholder bestemmelser om fondens anvendelse.